Það er rannsóknarefni hvers vegna aðrir stjórnmálaflokkar standa í röð til að koma Bjarna og öðrum mönnum með minnihlutaskoðanir Sjálfstæðisflokksins til valda . Umræða Sjálfstæðisflokksfólks um sölu á hlut ríkisins byggir á delluhugmyndum og er án nokkurs samband við þann raunveruleika sem fólk lifir innan . Þegar fólkið sem lifir og starfar í raunveruleika venjulegs fólks var spurt hvort það vildi að ríkið ætti hlut í bönkunum var aðeins um 14% sem var neikvætt gagnvart því . Þetta er sama hlutfall og kaus Davíð Oddsson í forsetakosningunum , en Bjarni Benediktsson fjármálaráðherra gerði það einmitt . Hann er því vanur að hafa afleitar minnihlutaskoðanir og er gagnrýnislaus á þær . Í þessari frétt segir hann að ríkið ætti að selja hlut sinn í bönkunum til að minnka áhættu , sem sýnir enn betur hversu lítil tengsl Bjarni hefur við raunveruleikann . Skaði Íslendinga af rekstri ríkisbanka mælist ekki í samanburði við þann skaða sem landsmenn hafa þurft að bera vegna einkabanka . Það er auðvitað ástæða þess að landsmenn vilja að ríkið eigi bankana áfram . Bjarni dregur í þessu sem öðru öfugar ályktanir við venjulegt fólk : Hann vill ekki auka framlög til heilbrigðismála , ekki hækka skatta á hin ríku , ekki innheimta raungildi veiðigjalda fyrir afnot af auðlindum almennings , ekki afnema skerðingar á lífeyrisgreiðslum , ekki borga launafólki laun sem duga fyrir framfærslu , ekki auka framlög til skattrannsókna vegna skattsvika hinna ríku … og svo má telja endalaust . Það er rannsóknarefni hvers vegna aðrir stjórnmálaflokkar standa í röð til að koma Bjarna og öðrum mönnum með minnihlutaskoðanir Sjálfstæðisflokksins til valda .